SF เปิดกำไรปี 60 โต 91% หลังมีกำไรจากปรับมูลค่ายุติธรรม 1.35 พันลบ. จ่อปันผล 0.25 บ.
SF เปิดกำไรปี 60 โต 91% มาที่ 1.84 พันลบ. จากปีก่อนมีกำไร 963.98 ลบ. หลังมีกำไรจากปรับมูลค่ายุติธรรม 1.35 พันลบ. จ่อปันผล 0.25 บ. ขึ้น XD 28 มี.ค.61 เคาะวันจ่าย 18 เม.ย.61
15 ก.พ. 2561

บริษัท สยามฟิวเจอร์ ดีเวลอปเมนท์ จำกัด (มหาชน) หรือ SF รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรเพิ่มขึ้น เป็นผลมาจากบริษัทมีกำไรจากการปรับมูลค่าอสังหาริมทรัพย์เพื่อการลงทุนเท่ากับ 1.35 พันล้านบาท ซึ่งสูงกว่าปีก่อนจำนวน 799.78 ล้านบาท หรือคิดเป็นร้อยละ 144.62 เนื่องจากมีการประเมินมูลค่ายุติธรรมของโครงการใหม่ คือ เมกา ฟู้ดวอล์ค ส่วนขยายของศูนย์การค้าเมกา บางนา และศูนย์การค้ามาร์เก็ตเพลส นางลิ้นจี่
รวมทั้งมีส่วนแบ่งกำไรจากการร่วมค้าจำนวน 369.74 ล้านบาท เพิ่มขึ้นจากปีก่อนจำนวน 88.08 ล้านบาท คิดเป็นร้อยละ 31.27
นอกจากนี้บริษัทยังประกาศจ่ายปันผลงวดดำเนินงานวันที่ 1 ม.ค. 2560 ถึงวันที่ 31 ธ.ค. 2560 เป็นเงินสด 0.25 บาทต่อหุ้น ขึ้นเครื่องหมาย XD วันที่ 28 มี.ค.61 กำหนดจ่ายเงินปันผลวันที่ 18 เม.ย.61